ოლდ ტრაფორდი

ოლდ ტრაფორდი (), ხოლო ჩინებული მუჭოთ „ორცებეფიშ თეატრი“ () — ოკუჩხბურთე სტადიონი, ნამუთ იდვალუაფ ტრაფორდის, (დიდი მანჩესტერი, ინგლისი). სტადიონი გინტირინუანს 75 811 მაჯინეს დო უემბლიშ უკული მაჟირა უდიდაში ოკუჩხბურთე არენა რე ინგლისის. ეჭოფილ აფჷ უეფაშ 5 მურიცხამი, ელიტური ღანკი. 

ოლდ ტრაფორდი ოკუჩხბურთე კლუბ მანჩესტერ იუნაიტედიშ ოფანიე სტადიონი რე  1910 წანაშე, თიშენ ნამდა  (გოხ  1941 – 1949 წანეფიშ პერიოდიშ, მუჟამსით სტადიონი აკორღვაფილი რდჷ მაჟირა მოსოფელიშ ლჷმაშ ბომბუაშ უკული - ათე პერიოდის კლუბი მანჩესტერ სიტიშ სტადიონ მეინ როუდის ლაჸაფენდჷ. სტადიონქ  გეფართჷ  1990–იან - 2000–იან წანეფსი: მელენდღაშო ილამუ სტადიონიშ დონტირაშ  90 ვითოშიშახ გეძინა. რეკორდული ჯინა სტადიონს დაფიქსირებული რე 1939 წანას, მუჟამსით 76.962 მაჯინექ უჯინჷ ინგლისიშ თასიშ გვერდფინალს ვულვერჰემპტონს დო გრიმსბი თაუნს შქას.

ოლდ ტრაფორდი შხირას გიმირინუაფუდჷ მუჭოთ ნეიტრალური მოედანი  ინგლისიშ თასიშ გვერდფინალეფიშო, ხოლო მენძელენდჷ ინგლისიშ ნაკორობაშ ლაჸაფეფს უემბლიშ ახალი სტადიონიშ აკოგაფაშ ბორჯის. სტადიონს ჩეტარჷ 1966 წანაშ მოსოფელიშ თასიშ დო ევროპაშ 1996 წანაშ ჩემპიონატიშ მატჩეფიშ ნორთიქ, ხოლო ჩემპიონთა ლიგაშ ფინალქ 2003 წანას.

 რესურსეფი ინტერნეტის 
 ოლდ ტრაფორდი მანჩესტერ იუნაიტედიშ ოფიციალურ ხასჷლას

 სქოლიო 

კატეგორია:ინგლისიშ ოკუჩხბურთე სტადიონეფი